## Odluka o proglašenju Zakona o davanju u najam stanova na oslobođenom teritoriju

### NN 73/1995 (27.9.1995.), Odluka o proglašenju Zakona o davanju u najam stanova na oslobođenom teritoriju

# ZASTUPNIČKI DOM SABORA REPUBLlKE HRVATSKE

Na temelju članka 89. Usta,a Republike Hrvatske, donosim

## ODLUKU

### O PROGLAŠENJU ZAKONA O DAVANJU U NAJAM STANOVA NA OSLOBOĐENOM TERITORIJU

Proglašavam Zakon o davanju u najam stanova na oslobođenom teritoriju,
koji je donio Zastupnički dom Sabora Republike Hrvatske na sjednici 20.
rujna 1995.

Broj: 01-95-1580/1

Zagreb, 21. rujna 1995.

Predsjednik Republike Hrvatske

**dr. Franjo Tuđmam**, v. r.

---

## ZAKON

### O DAVANJU U NAJAM STANOVA NA OSLOBOĐENOM TERITORIJU

Članak 1.

Ovim Zakonom ureduje se davanje u najam stanova na kojima sukladno odredbama
ovoga Zakona prestaje stanarsko pravo u društveriom vlasništvu, državnom
vlasništvu, odnosno vlasništvu pravnih osoba koje su to vlasništvo stekle
na temelju posebnih propisa, a nalaze se na ranije okupiranom, sada oslobođenom
teritoriju Republike Hrvatske.

Ovaj Zakon odnosi se i na stanove iz stavka 1. ovog članka na kojima
do dana stupanja na snagu ovoga Zakona nije stečeno stanarsko pravo.

Članak 2.

Stanarsko pravo na stanovima iz članka 1. ovoga Zakona prestaje po sili
zakona ako je nositelj stanarskog prava isti napustio i ne koristi ga dulje
od 90 dana od dana stupanja na snagu ovoga Zakona.

Ako su u stanu ostali članovi obiteljskog domaćinstva nositelja stanarskog
prava, najmodavac određen ovim Zakonom odIučit će da li će njima dati u
najam taj ili neki drugi odgovarajući stan.

Članak 3.

Stanove iz članka 1. ovoga Zakona u dzžavnom vlasništvu daje u najam
Ministarstvo razvitka i obnove.

Ostale stanove daje u najam Komisija osnovana na temelju Zakona o privremenom
preuzimanju i upravljanju određenom imovinom.

Predsjednika Komisije odreduje se aktom u osnivanju Komisije.

Za teritorij općine, odnosno grada može se osnovati više komisija iz
stavka 2. ovoga članka.

Rad Komisija iz stavka 2. ovoga članka usmjerava i usklađuje Ministarstvo
razvitka i obnove, a ministar razvitka i obnove može po potrebi donijeti
naputak za provođenje Zakona u vezi sa stanovima i osobama kojima se stanovi
daju u najam.

Članak 4.

Stanovi iz članka 1. ovoga Zakona daju se u najam prvenstveno osobama
koji će na ranije okupiranom, a sada oslobođenom teritoriju obavljati poslove
od interesa za sigurnost, obnovu i razvoj, povratak prognanika, izbjeglica
i iseljenika te druge poslove od javnog interesa na tom teritoriju (u daljnjem
tekstu: najmoprimac), uz obvezu tih osoba da najmanje 3 godine provedu
na radu na tom teritoriju.

O davanju u najam stanova osobama iz prethodnog stavka ovoga članka
Ministarstvo razvitka i obnove, odnosno Komisija donosi rješenje.

Protiv rješenja Komisije iz prethodnog stavka ovoga članka može se izjaviti
žalba Ministarstvu prostornog uređenja, graditeljstva i stanovanja u roku
od 8 dana.

Žalba ne zadržava izvršenje rješenja.

Članak 5.

Protiv pravomoćnog rješenja Komisije može se pokrenuti upravni spor.

Odredbe Zakona o općem upravnom postupku ("Narođne novine",
broj 53/91.) primjenjivat će se u upravnim stvarima prema ovom Zakonu,
ukoliko ovim Zakonom nije drukčije određeno. Upravne stvari iz ovoga Zakona
rješavaju se po skračenom postuku.

Članak 6.

Na temelju konačnog rješenja, najmodavac određen člankom 3. ovoga Zakona
i najmoprimac sklapaju ugovor o najmu.

Ugovor o najmu stana sklapa se u pisanom obliku i sadrži osobito :

1. naznačenje ugovornih strana,

2. naznačenje čfanova obiteljskog domaćinstva najmoprimca,

3. naznačenje stana (zgrada, ulica, broj stana, broj prostorija),

4. iznos i način plaćanja najamnine,

5. rok u kome je najmoprimac dužan useliti u stan,

6. odredbu iz članka 4. ovoga Zakona o vremenu koje je najmoprimac dužan
provesti u službi, odnosno na obavljanju poslova zbog kojih mu se stan
daje u najam,

7. odredbe o raskidu ugovora,

8. mjesto i datum zaključenja ugovora i potpise ugovornih strana.

Članak 7.

Najmodavac će raskinuti ugovor o najmu ako najmoprimac:

1. ne plati najamninu 3 mjeseca uzastopno ili 3 mjeseca u zadnjih 12
mjeseci,

2. u stan ne useli u roku iz ugovora o najmu,

3. stan ili dio stana daje u podnajam,

4. stan bez opravdanog razloga ne koristi za stanovanje duIje od 2 mjeseca
ili ga koristi na način na koji se stanu, zajedničkim prostorijama, uredajima
ili zgradi njeovom krivnjom nanosi šteta,

5. u službi, odnosno na obavljanju poslova zbog kojih mu je stan dodijeljen
ne provede vrijeme utvrđeno ugovorom,

6. ne ispuni druge uvjete radi kojih mu je stan dat u najam.

Članak 8.

Najmoprimac stječe pravo na otkup stana sukladno odredbama Zakona o
prodaji stanova na kojima postoji stanarsko pravo ("Narodne novine",
br. 43/92. - pročišćeni tekst, 69/92., 25/93., 48/93., 2/94., 44/94. i
58/95.) po proteku roka iz članka 4. ovoga Zakona.

Ugovor o prođaji stana najmoprimac zaključuje s vlasnikom, odnosno davateljem
stana na korištenje.

Članak 9.

Ugovor o najmu ne prestaje u slučaju smrti najmoprimca, a pravo na otkup
stana iz članka 8. ovoga Zakona prelazi na članove njegovog obiteljskog
domaćinstva.

Članovima obiteljskog domaćinstva najmoprimca smatraju se osobe koje
se prema članku 12. Zakona o stambenim odnosima ("Narodne novine",
br. 51/85., 42/86., 22/92. i 70/93.) smatraju članovima obiteljskog domaćinstva
stanara.

Članak 10.

U slučaju spora između ugovornih strana nadležan je sud.

Članak 11.

Visina najamnine za stan koji se daje u najam na temelju ovoga Zakona
određuje se u visini stanarine koju plaćaju nositeIji stanarskog prava.

Članak 12.

Vlada Republike Hrvatske može odrediti kriterije za davaje u najam stanova
prema odredbama ovoga Zakona.

Članak 13.

Nadzor nad primjenom odredbi ovoga Zakona provedi Ministarstvo prostornog
uređenja, graditeljstva i stanovanja.

Članak 14.

Ovaj Zakon stupa na snagu danom objave u "Narodnim novinama".

Klasa:310-01/95-01/15

Zagreb, 20. rujna 1995.

ZASTUPNlČKl DOM SABORA REPUBLIKE HRVATSKE

Predsjednik Zastupničkoga doma Sabora

**dr. Nedjeljko Mihanović**, v. r.

Zakon, NN 73/1995-1229
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)